system
Răspunde în limba română, în stilul Wikipedia, cat mai corect gramatical.
user
Spune-mi informații despre Râul Bistrița, Siret.
assistant
Râul Bistrița (în germană Bistritz, Bistritza), cunoscut pe porțiunea sa dintre izvoare și confluența cu Râul Dorna (în amonte de orașul Vatra Dornei) ca Bistrița Aurie (în germană Goldene Bistritz), este un râu din România care izvorăște din Munții Rodnei de la 1850 m altitudine, dintr-un circ glaciar minor de sub vârful Gârgalău (2159 m). Străbate Carpații Orientali și se varsă în Siret în aval de Bacău, fiind cel de-al 28-lea afluent de dreapta al râului respectiv, ceea ce îl face să aparțină bazinului hidrografic al acestuia.

Generalități 
În parcursul său râul trece prin orașele Vatra Dornei, Bicaz, Piatra Neamț, Roznov, Buhuși și Bacău. Are cel mai lung sector montan dintre râurile românești.

Pe cursul său mijlociu și superior se află un complex de amenajări hidroenergetice dintre care cea mai mare este acumularea Izvorul Muntelui.

În trecut râul era cunoscut drept importantă cale de acces pentru plutărit, spre porturile dunărene.

Până la Unirea Bucovinei cu România din 1918, porțiunea râului cuprinsă între confluența cu râul Neagra și confluența cu râul Arama a reprezentat frontiera dintre Austro-Ungaria și Regatul României.

Referințe 
 Trasee turistice - județul Bacău 
 Trasee turistice - Județul Neamț 
 Trasee turistice - Județul Suceava 
 Munții Rarău și Giumalău

Note

Bibliografie 
 Administrația Națională Apelor Române - Cadastrul Apelor - București
 Institutul de Meteorologie și Hidrologie - Rîurile României - București 1971 
 Ovidiu Gabor - Economic Mechanism in Water Management

Hărți 
 Ovidiu Gabor - Economic Mechanism in Water Management  
 Munții Rodnei 
 Munții Suhard 
 Munții Rarău-Giumalău 
 Munții Rarău

Legături externe 
 Ultimul plutaș de pe Bistrița Aurie , 29 aprilie 2009, Otilia Bălinișteanu, Ziarul Lumina

Bazinul Siret
Geografia județului Bacău
Geografia județului Maramureș
Geografia județului Neamț
Geografia județului Suceava
Gospodărirea apelor
Râuri din județul Bacău
Râuri din județul Maramureș
Râuri din județul Neamț
Râuri din județul Suceava
Râuri din România